Risto Tuominen (kansanedustaja)

Risto Juhani Tuominen (14. toukokuuta 1933 Muurla – 23. huhtikuuta 2021 Kotka) oli suomalainen toimittaja ja poliitikko. Tuominen opiskeli Työväen Akatemiassa vuosina 1955–1957 ja työskenteli vuosina 1955–1960 maalarina, myyjänä ja varastonhoitajana. Vuosina 1961–1975 ja edelleen vuosina 1983–1988 hän oli Eteenpäin-lehden toimittajana Kotkassa. Vuosina 1989–1993 hän toimi Viikko-Eteenpäin-lehden päätoimittajana.

Kansanedustajana Tuominen toimi kolme vaalikautta ajalla 27. syyskuuta 1975 – 25. maaliskuuta 1983 Kymen läänin vaalipiiristä ja kuului sosialidemokraattiseen eduskuntaryhmään. Kotkan kaupunginvaltuustoon hän kuului vuodesta 1973 ja toimi myös sen puheenjohtajana ja varapuheenjohtajana. Presidentin valitsijamiehenä hän oli vuosina 1978 ja 1982.

Lähteet

Suomalaiset päätoimittajat
Kansanedustajat
Suomen Sosialidemokraattisen Puolueen poliitikot
Kymen vaalipiiri
Kotkan kaupunginvaltuutetut
Vuonna 1933 syntyneet
Vuonna 2021 kuolleet